Oled sa mõnikord laste kasvatmamisel abi vajanud?
Mina küll olen ja vajan seda endiselt.
On hea teada, et Jumal tahab meid aidata.
Jakoobuse raamatu 1. peatükis on kirjas,
et kui kellelgi meist jääb tarkusest puudu,
peame paluma seda Jumalalt, kes annab kõigile hea meelega.
Piibel on juba antud meile kõigile.
Ja see on täis Jumala tarkust ka lastekasvatuse osas.
Selles saatesarjas süveneme just sellesse,
mida Piibel lastekasvatusest õpetab.
Taevane Isa on ikkagi taevane Isa.
Nii teab Ta ka kõige paremini, mis on lastele parim.
Ühtlasi on Tal ka üsna palju kogemust paljude lastega.
Jätkame 1. Moosese raamatuga.
Me ei peatu iga salmi juures,
vaid neil, kus käsitletakse laste kasvatamist.
Peatume ja uurime neid natuke.
Jätkame nüüd teise peatükiga.
"Nõnda on taevas ja maa ning kõik nende väed valmis saanud.
Ja Jumal oli lõpetanud seitsmendaks päevaks
oma töö, mis ta tegi,
ja hingas seitsmendal päeval
kõigist oma tegudest, mis ta oli teinud.
Ja Jumal õnnistas seitsmendat päeva ja pühitses seda,
sest ta oli siis hinganud kõigist oma tegudest,
mis Jumal luues oli teinud."
Siin räägib Jumal esmakordselt puhkepäevast.
Puhkepäevast.
See on väga oluline,
kui räägime perest, heaolust ja lastekasvatusest.
Liiga paljud vanemad ohverdavad kogu oma elu tööle
ja kannatajateks on tihtipeale lapsed.
Kui aga lapsed töö tõttu kannatavad, võivad tagajärjed olla väga halvad.
Armastus on lastekasvatuse juures kõige olulisem.
Armastus aga vajab aega,
sest see tähendab olemasolu, kuulavat kõrva ja mõistvat südant.
Naeru, rõõmu, koos olemist.
Puhkepäeva eesmärk pole mitte ainult see,
et nüüd läheme kogudusse ja siis teeme nagu igal pühapäeval.
Olgu puhkepäevaks siis laupäev või pühapäev.
Puhkepäeva eesmärgiks
pole täita see päev rutiinsete tegvustega.
Nö tähtsate või isegi pühade toimingutega.
Vaid Jumal tahab,
et meil oleks nädalavahetustel üksteise jaoks aega.
Et töö asjad jääksid kõrvale
ja me saaksime perena koos aega veeta.
Olen selles täiesti kindel.
Tean isiklike kohtumiste põhjal,
et oma surivoodil pole keegi kahetsenud
mõnda tegemata jäänud töötundi.
Küll aga on paljud kahetsenud, et ei veetnud lastega piisavalt aega.
Armastust pole võimalik millegagi asendada.
Armastus ja kohalolu nõuavad aega.
Rahulikku aega.
Tänapäeva kiires maailmas,
kus on nii palju, mida peaks tegema,
on tähtis meeles pidada, et meil, pereinimestel,
on esmaseks kohustuseks hoolitseda oma pere ja paarisuhte eest.
Kanda laste eest hoolt.
See kõik on tähtsam, kui töö, mis toob leiva lauale.
Siin on enda eeskuju tähtsam, kui sõnad.
Mu enda isa oli selles väga hea eeskuju.
Tõsi, oli ka erandeid,
aga pea alati, kui ta töölt koju jõudis, oli ta isa.
Ta oli isa. Ta oli abikaasa.
Ta vaatas uudiseid, oli koos meiega ja mängis meiega.
Ta veetis perega aega.
Ta ei rääkinud kodus kunagi tööasjadest.
Töö jäi töö juurde ja kodus oldi kodus.
See oli hea eeskuju.
Eeskuju räägib rohkem, kui tuhat sõna.
Ka Jumal ütleb siin, et Ta puhkas.
Ta isegi õnnistas ja pühitses seda päeva.
See päev võib tõesti olla püha päev.
Päev, mil veedame aega pere ja lastega.
Ja ka päev, kui võtame aega Issandale.
Sest igaüks meist, vanematest,
vajab samuti seda suurt Isa.
Jumal on armastus, meie ei ole.
Ta tahab olla sinu ja minu allikas.
Ta suudab seda olla, sest Ta on armastus.
Ta tahab täita meid, et armastus voolaks meisse.
See aga nõuab aega ja kõige muu kõrvale panemist.
Nüüd ma võtan aega Issandale.
Lähen oma plavekambrisse, sulen ukse ja palvetan.
Läheme perega kogudusse, sest me vajame vaimulikku toitu.
Me vajame vaimutoitu.
Vaimutoit on väga, väga tähtis.
Loomulikult vajame me ka füüsilist toitu ja joogiks vett,
aga kõige rohkem vajame me vaimutoitu.
Kõige vajalikumat.
Järgmiseks jõuamegi selle juurde.
Loeme edasi 1. Moosese 2:7:
"Ja Issand Jumal valmistas inimese, kes põrm on, mullast,
ja puhus tema ninasse eluhinguse:
nõnda sai inimene elavaks hingeks."
Mis muutis inimese elavaks?
Jumala Vaim.
Jumal puhus inimesse elu vaimu.
Kui oled Jeesuse vastu võtnud, oled ka uuestisündinud.
Kui me võtame Jeesuse vastu, sünnib meie vaim uuesti.
Me saame tagasi ühenduse Jumalaga,
mille kaotasime pattulangemise tõttu.
Aga vaim
ja vaimu elavana hoidmine on väga tähtis.
Lapsevanemana ja ka perena.
Tahan rõhutada, et see ei juhtu automaatselt
ja mitte ka ainult palvetades: "Issand õnnista mu lapsi!"
Vaid me peame võtma aega vaimuliku söögi jaoks.
Täpselt nagu me võtame aega füüsilise toidu jaoks,
nii peame iga päev võtma aega ka vaimutoidu jaoks.
Peaksime lugema Piiblit, kuulama ülistusmuusikat
ja veetma aega koos Issandaga.
Nii iseenda pärast, kui koos perega.
Õhtujutud, õhtupalved - need kõik on väga tähtsad.
Ja siis ühine püha päeva pühitsemine,
kus läheme perega koos kogudusse.
Oleme seeläbi eeskujuks:
"Ma tahan, et minu pere järgiks Issandat.
Tahan, et minu peres oleks Issand esikohal.
Seetõttu lähemegi kogudusse.
Käime koguduses igal pühapäeval, kui võimalik.
Me naudime seda, kui saame koguduses käia.
See peabki nii olema, et me naudime koguduses käimist.
Ka Taavet ütleb Psalmides:
"Ma rõõmustasin, kui mulle öeldi: Lähme Issanda kotta!”
See võib olla midagi rõõmsat ja positiivset.
Me läksime perega peale kogudust
tihti kas McDonaldssse või kuhugile mujale.
Tahtsime, et see päev ja ettevõtmine oleks igatpidi positiivne.
Õnneks oli meil tore kogudus, kus ka lastele meeldis.
See on väga oluline.
Rääkides vaimulikust kodust või kogudusest,
siis kui su peres on noori, kellele ei meeldi su koguduses,
siis ära tunne ennast halvasti.
Kui neile meeldib rohkem mujal koguduses,
pole midagi hullu.
On ainult üks Kristuse Ihu.
Oluline on, et noortele meeldiks ja neil oleks koht, kus käia.
Kui nende sõbrad käivad mujal koguduses,
las nad minna ka sinna.
Näita neile sellega, et on vaid üks Kristuse Ihu
ja kõik kogudused teevad head tööd.
Tähtis on, et su noored leiaks koha, kus neile meeldib
ja siis õnnista neid sellel teel.
Aamen.
Nüüd aga küsimuse juurde, mis meile on tulnud:
"Mida teha, kui olen lapsed hooletusse jätnud
ja pole neile piisavalt aega pühendanud?"
Kui nüüd on selline olukord,
siis tahan öelda, et kunagi pole liiga hilja.
Kunagi pole liiga hilja.
Mäletan hästi üht isa, kel oli sama olukord.
Ta oli märganud, et töö oli võtnud kogu aja.
Lapsed olid kasvanud
ja korraga ta mõistis, et ta ei tunnegi oma lapsi.
Lapsed olid siis just teismelised.
Aga ta oli julge.
Ta läks laste juurde ja palus neilt vabandust.
Ütles, et kavatseb nüüd olla isa.
"Ma ei too enam tööd koju kaasa
ja palun vabandust, et olen olnud halb isa."
See töötas.
Ja isegi, et lapsed olid juba teismelised,
pole kunagi liiga hilja pöörduda.
Pole kunagi liiga hilja luua südame lähedust.
Lapsed on selles mõttes võrratud,
et nad annavad sageli väga kiiresti andeks
ja on siis jälle avatud.
Nii et, kui oled kaotanud selle läheduse oma lapsega,
olgu põhjus, mis tahes,
siis ütlen sulle, et paranda meelt.
Pöördu sellelt teelt ja palu lastelt vabandust.
Ja hakka toimima teisiti.
Isegi siis, kui su lapsed on juba täiskavanud,
pole ikkagi liiga hilja.
Selle käigus võib juhtuda võimsaid imesid
ja ka läbimurre perkondlikes "needustes".
Kui sina võtad selle sammu ja hakkad suhet ehitama,
võib see suhe taastuda, saada uueks ja jätkuda järgmises sugupõlves.
Selline julgustus siis täna.
Aamen.
Sa ei pea üksi hakkama saama.
Eestis on kristlikke lasteaedu ja koole,
mis lisaks kogudustele toetavad kristlikku kasvatust.
Kui soovid rohkem teada meie töö ja tegevuse kohta,
külasta meie kodulehekülge,
mida näed ekraanil.
Sealt on võimalus tellida meie soomekeelset infolehte
ja raamatuid, mis on abiks ka laste kasvatamisel.
Kõige olulisem on aga see,
et sa õpid nende raamatute kaudu paremini Jumalat tundma.
Ja kui sa õpid paremini tundma oma taevast Isa,
sujub ka kõik muu paremini.
Õnnistusi, jõudu ja tarkust laste kasvatamisel
ja tea, et sa pole sugugi üksi.
Võid saata meile ka küsimusi ja palvesoove.
Palvetame igaühe eest.
Ole õnnistatud!
Laste kasvatamine on väga tähtis asi.
Seetõttu on ka antud saade eetris.
Soovides toetada TV7 tööd
võid helistada 900 1770 (kõne hind on 10 eur)
või teha pangaülekande, leides me andmed www.tv7.ee
Ole õnnistatud ja tea, et toetades TV7 kanalit,
toetad kristlikku tööd Eestimaal.
Aamen.
Tõlge: Kätlyn Nairismägi